Betegtájékoztató: Információk a beteg számára
Otilonium Supremex 40 mg filmtabletta
Otilónium-bromid
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához, vagy gyógyszerészéhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa erről kezelőorvosát, vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:

1. Milyen típusú gyógyszer az Otilonium Supremex 40 mg filmtabletta és milyen betegségek esetén alkalmazható?

2. Tudnivalók az Otilonium Supremex 40 mg filmtabletta szedése előtt

3.
Hogyan kell szedni az Otilonium Supremex 40 mg filmtablettát?

4.
Lehetséges mellékhatások

5.
Hogyan kell az Otilonium Supremex 40 mg filmtablettát tárolni?

6.
A csomagolás tartalma és egyéb információk

1. Milyen típusú gyógyszer az Otilonium Supremex 40 mg filmtabletta és milyen betegségek esetén alkalmazható?

Az Otilonium Supremex 40 mg filmtabletta otilónium-bromidot tartalmaz, ami csökkenti a bélgörcsöket.
Az Otilonium Supremex 40 mg filmtablettát emésztőrendszeri görcsök és dysmotilitás-típusú (emésztőrendszer motilitászavara) tünetek enyhítésére alkalmazzák felnőtteknél.

2. Tudnivalók az Otilonium Supremex 40 mg filmtabletta szedése előtt

Ne szedje az Otilonium Supremex 40 mg filmtablettát:
- 
ha allergiás az otilónium-bromid-ra vagy a gyógyszer (6. pontban felsorolt) egyéb összetevőjére. 
-
ha bélelzáródásban szenved. 
Figyelmeztetések és óvintézkedések

Az Otilonium Supremex 40 mg filmtabletta szedése előtt beszéljen kezelőorvosával vagy gyógyszerészével, ha:
· Őn időskorú és szed egyéb gyógyszereket is
· glaukómája van (emelkedett szemnyomás)
· prosztata hipertrofiája van (a prosztata megnagyobbodása)
· pyloris stenosisa van (a gyomor tartalma nehezen jut át a bélbe)
· máj- vagy vesebetegségben szenved 
· szívelégtelenségben szenved, mint a tachycardia (emelkedett szívritmus)

· hyperthyreosisban szenved (megváltozott pajzsmirigy, megnövekedett pajzsmirigy-hormon-szinttel) 
· Colitis ulcerosában (gyulladásos bélbetegség) szenved
· nyelőcső refluxja van (a gyomor tartalma átjut a nyelőcsőbe)
Gyermekek és serdülők
Gyermekek és serdülők esetén ez a gyógyszer nem alkalmazható.

Idősek
Ez a készítmény csak óvatosan alkalmazható idős betegeknél.

Egyéb gyógyszerek és az Otilonium Supremex 40 mg filmtabletta
Feltétlenül tájékoztassa kezelőorvosát vagy gyógyszerészét a jelenleg vagy a nemrégiben szedett, valamint szedni tervezett egyéb gyógyszereiről.
Terhesség és szoptatás  
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával vagy gyógyszerészével.
Az Otilonium Supremex 40 mg filmtabletta biztonságosságát terhesség és szoptatás esetén még nem bizonyították.
A készítmény hatásai a gépjárművezetéshez és a gépek kezeléséhez szükséges képességekre

Az Otilonium Supremex 40 mg filmtabletta várhatóan nem befolyásolja a gépjárművezetéshez és a gépek kezeléséhez szükséges képességeket.
3. Hogyan kell szedni az Otilonium Supremex 40 mg filmtablettát?

A gyógyszert mindig a kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.
A készítmény ajánlott adagja 1 Otilonium Supremex 40 mg filmtabletta (40 mg otilónium-bromid) 2-3 alkalommal naponta, a kezelőorvos utasítása szerint.
Az alkalmazás módja
Szájon át történő alkalmazásra. 
A tablettát 20 perccel étkezés előtt kell bevenni, fél pohár vízzel. 
A kezelést maximum 4 hétig javasolt folytatni.
A fájdalmas tünetek visszatérése esetén kezelőorvosának mérlegelnie kell újabb kezelés megkezdésének lehetőségét.

Ha az előírtnál több Otilonium Supremex 40 mg filmtablettát vett be 

Ha véletlenül több filmtablettát vett be az előírtnál, beszéljen kezelőorvosával, vagy keresse fel a legközelebbi kórház sürgősségi osztályát. Vigye magával ezt a betegtájékoztatót és a megmaradt gyógyszerét dobozostul. 
Ha elfelejtette bevenni az Otilonium Supremex 40 mg filmtablettát
Ne vegyen be kétszeres adagot a kihagyott adag pótlására.
Amennyiben további kérdése van az Otilonium Supremex 40 mg filmtabletta alkalmazásával kapcsolatban, kérdezze meg kezelőorvosát, vagy gyógyszerészét.
4.
Lehetséges mellékhatások
Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Nem ismert gyakoriságú mellékhatások (a gyakoriság a rendelkezésre álló adatok alapján nem határozható meg):
- fejfájás
- hányinger, hányás, gyomorfájdalom
- csalánkiütés
- szédülés
- fáradtság
Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát, vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül *.
A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell az Otilonium Supremex 40 mg filmtablettát tárolni?
A gyógyszer gyermekektől elzárva tartandó!

Ez a gyógyszer nem igényel különleges tárolást.
A dobozon feltüntetett lejárati idő után („Felhasználható”) ne szedje ezt a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk
Mit tartalmaz az Otilonium Supremex 40 mg filmtabletta?
· A készítmény hatóanyaga az otilónium-bromid. Filmtablettánként 40mg of otilónium-bromidot tartalmaz.
· Egyéb összetevők: 
Tablettamag: Mikrokristályos cellulóz, hidegen duzzadó kukoricakeményítő, 



karboximetil-keményítő-nátrium (A típusú), glicerin-disztearát, dimetikon.
Bevonat: hipromellóz, titánium-dioxid, makrogol 6000, talkum

Milyen az Otilonium Supremex 40 mg filmtabletta külleme és mit tartalmaz a csomagolás?
Fehér vagy csaknem fehér, kerek, mindkét oldalán domború, 7.1 mm átmérőjű filmtabletta. 
20, 30 vagy 60 db filmtabletta PVC/Al buborékcsomagolásban, dobozban.

A forgalomba hozatali engedély jogosultja:
Supremex Kft., 2096 Üröm, Kormorán u. 15.

Gyártja:

Neuraxpharm Pharmceuticals S.L.
Avda. Barcelona 69
08970 Sant Joan Despí (Barcelona)
Spanyolország
OGYI-T-23405/01       60x      PVC/Al buborékcsomagolás

OGYI-T-23405/02       20x      PVC/Al buborékcsomagolás

OGYI-T-23405/03       30x      PVC/Al buborékcsomagolás

A betegtájékoztató legutóbbi felülvizsgálatának dátuma:  2024. január.
 EQ NNGYK/GYSZ/20795/2024
 EQ 2

